Publication: Magyar Közlöny
Issue: MK-2011-104 (Year: 2011, Number: 104)
Era: contemporary
Section: Az Alkotmánybíróság 56/2004. (XII. 14.) számú határozatában kifejtette, hogy az Alkotmány alapján nem szükséges, de
Paragraph Index: 168

(1) bekezdésében foglalt egyértelmûség követelményének. Az egyértelmûség követelménye azt jelenti, hogy a népszavazásra szánt kérdésnek egyértelmûen megválaszolhatónak kell lennie. Ahhoz, hogy a választópolgár a népszavazásra feltett kérdésre egyértelmûen tudjon válaszolni, az szükséges, hogy a kérdés világos és kizárólag egyféleképpen értelmezhetõ legyen, a kérdésre „igen”-nel vagy „nem”-mel lehessen felelni. A kérdés egyértelmûségének megállapításakor továbbá azt is vizsgálni kell, hogy a népszavazás eredménye alapján az Országgyûlés – az akkor hatályban lévõ jogszabályok szerint – el tudja-e dönteni, hogy terheli-e jogalkotási kötelezettség, és ha igen milyen jogalkotásra köteles. Az Országos Választási Bizottság megállapítja, hogy az aláírásgyûjtõ íven található kérdésben olyan fogalom is szerepel, amely nem egyértelmû. Nem egyértelmû, hogy beadványozó mit ért az „elégtelen minõsítés” kifejezés alatt, illetve nem derül ki a kérdés megfogalmazásából az sem, hogy az elégtelen minõsítés az országgyûlési képviselõre vagy az egész Országgyûlésre vonatkozik-e. Az Országos Választási Bizottság megállapítja, hogy a kérdésben nem lehet országos népszavazást tartani, és a kérdés megfogalmazása nem felel meg a törvényben foglalt feltételeknek, így a Bizottság az Nsztv. 10. § b) és c) pontjai értelmében az aláírásgyûjtõ ív hitelesítését megtagadja. II. A határozat az Nsztv. 2. §-án és a 10. § b) és c) pontjain, 13. § (1) bekezdésén, az Alkotmány 24. § (3) bekezdésén, 28/C. §

Source: https://magyarkozlony.hu/hivatalos-lapok/8282600dc655ee62740acc69885761897d76fdd6/dokumentumok/505b90e2f4d0ef94f20960747f9bfcfa24d51d44/letoltes